Coba jelasin Sistem saraf dari Senarai penyakit anjing dalam bahasa melayu dong

Siringomielia* ialah keadaan melibatkan pundi berisi bendalir di dalam saraf tunjang. Sebab terpenting pada anjing adalah dengan kecacatan bentuk Chiari I, yang apabila tulang oksiput kurang berkembang mengganggu peredaran bendalir tulang belakang dan menyebabkan perkumpulan bendalir di saraf tunjang serviks. Ini ialah penyakit kongenital paling biasa dijumpai pada baka kecil seperti grifon Brussel dan cavalier King Charles spaniel. Baka lain diketahui terjejas termasuk bichon frisé, buldog Perancis, bulterier, bulterier Staffordshire, anjing Chihuahua, dachshund kecil, anjing Havana, King Charles spaniel (spaniel mainan Inggeris), anjing Malta, papillon, anjing Pomerania, pudel kecil dan mainan, pug, shih tzu, terier Boston, dan terier Yorkshire. Tanda mungkin termasuk ataksia, kelemahan, dan sakit leher.

Gila babi pada anjing boleh menjadi gangguan keturunan idiopati primer atau sekunder kepada trauma kepala sebelumnya atau jangkitan CNS. Gila babi keturunan biasa dijumpai pada baka seperti anjing gembala Jerman, beagle, dan dachshund. Tanda paling biasa ialah sawan umum berulang-ulang bermula pada umur dewasa muda.

Hipoplasi serebelum ialah perkembangan tidak lengkap serebelum. Sebab paling biasa pada anjing ialah jangkitan in utero dengan herpesvirus anjing. Keadaan ini juga terlihat berkaitan dengan lisensefali dalam terier rubah berbulu dawai dan seter Ireland, dan sebagai keadaan berlainan pada chow chow.

Polineuropati ialah koleksi gangguan saraf sisi yang kerap berkaitan dengan baka pada anjing. Polineuropati menandakan bahawa pelbagai saraf terlibat, tidak seperti mononeuropati. Polineuropati biasanya melibatkan disfungsi saraf motor, juga dikenali sebagai penyakit neuron motor rendah.

Kekejangan terier Scotland ialah penyakit pada terier Scotland menyebabkan kekejangan otot dan hiperfleksi dan hiperekstensi kaki. Ini disebabkan oleh gangguan dalam serotonin yang menyebabkan kekurangan serotonin tersedia.

Sindrom kauda ekuina*, juga dikenali sebagai stenosis lumbosakrum merosot, pada anjing ialah pemampatan kauda ekuina dengan penyempitan terusan ruas tulang belakang lumbosakrum. Ini paling biasa terlihat pada anjing gembala Jerman. Tanda termasuk kesakitan, kelemahan, dan atrofi otot anggota belakang.

Kelumpuhan anjing pemburu rakun ialah sejenis poliradikuloneuritis terlihat pada anjing pemburu rakun. Sebabnya berkaitan dengan gigitan rakun. Tanda termasuk kelemahan kaki belakang cepat menjadi kelumpuhan, dan refleks mengurang.

Kelumpuhan sengkenit* ialah penyakit pada anjing yang disebabkan oleh neurotoksin dijumpai pada air liur sengkenit betina. Spesies Dermacentor yang sangat banyak merupakan sebab di Amerika Utara, sementara Ixodes terutamanya menyebabkan penyakit ini di Australia. Ada permulaan tanda beransur-ansur, yang termasuk ketidakselarasan perkembangan kepada kelumpuhan, suara berubah, dan kesukaran pemakanan.

Penyakit anjing Dobermann menari ialah sejenis miopati yang terutamanya menjejaskan otot gastroknemius pada anjing Dobermann. Penyakit ini biasanya bermula pada antara umur 6 hingga 7 bulan. Satu kaki belakang akan melentur semasa berdiri. Sepanjang beberapa bulan seterusnya penyakit ini akan mula menjejaskan kaki belakang lagi satu.

Granulomatus radang otak dan meninges (GME) (termasuk radang otak pug dan sebab bukan berjangkit lain radang otak dan meninges) ialah penyakit keradangan sistem saraf pusat anjing. Penyakit ini ialah sebentuk radang otak dan meninges. Penyakit ini lebih biasa pada anjing mainan betina berumur muda dan pertengahan.

Kelumpuhan saraf muka* paling biasa pada anjing disebabkan oleh trauma, radang telinga media, atau sebagai keadaan idiopati. Tanda termasuk ketidakbolehan untuk berkelip, kelenturan telinga, dan bibir menjebik pada bahagian terjejas, sungguhpun dalam keadaan kronik fibrosis berlaku dan telinga dan bibir mungkin kelihatan berada dalam kedudukan tidak normal.

Kelumpuhan larinks ialah kelumpuhan ekasisi atau dwisisi larinks. Pada anjing ini mungkin kongenital, terlihat pada bulterier, anjing Dalmatia, husky, anjing lembu Flandre dan anjing Rottweil, atau penyakit idiopati yang diperoleh, terlihat pada anjing pengutip Labrador, anjing pengutip keemasan, anjing Santo Bernard, dan seter Ireland yang lebih tua. Tanda termasuk perubahan suara dan kesukaran pernafasan.

Sindrom penggentar anjing putih menyebabkan gentar badan penuh pada baka anjing putih dan kecil. Sindrom ini paling biasa pada terier putih Tanah Tinggi Barat, anjing Malta, bichon, dan pudel.

Penyakit huyung-hayang (ketidakstabilan serviks) ialah keadaan ruas tulang belakang serviks yang menyebabkan gaya jalan terhuyung-hayang dan kelemahan pada anjing.

Abiotrofi serebelum disebabkan oleh kematian sel Purkinje di dalam serebelum. Ini menyebabkan ataksia berkembang bermula pada umur muda. Keadaan ini paling biasa terlihat pada terier biru Kerry dan seter Gordon.